**Helga Vlahović** (Zagreb, 28. siječnja 1945. — Zagreb, 27. veljače 2012.) je hrvatska novinarka, televizijska producentica i javna ličnost čiji se radni vijek proteže kroz više od pet desetljeća bivše Jugoslavije i Hrvatske. Radi se o jednoj od najpoznatijih TV voditeljica u 1980-im godinama.

Za vrijeme svoje karijere njeno su ime navodili i kao **Helga Vlahović Pea** i **Helga Vlahović Brnobić** za vrijeme njezinih brakova.

Karijera
--------

### Početak

Helga Vlahović se u 1964. zaposlila na Zagrebačkoj radioteleviziji (tada dio mreže Jugoslavenske radiotelevizije) dok je na Sveučilištu u Zagrebu studirala njemački i engleski jezik, te povijest umjetnosti. Zbog svojeg novog posla odustala je od studija. Od 1966. godine postaje voditeljica raznih zabavno-glazbenih emisija, kao što su bili *TV Magazin* i druge emisije s glazbenim temama.

1968. je odabrana za vođenje Međunarodnog festivala glazbe u Sopotu u Poljskog, a u 1971. je vodila glazbeni festival u Scheveningenu (Nizozemska). 1972. godine postala je voditeljica jutarnje emisije "Jugoslavijo, dobar dan", a 1977.–1978. je bila voditeljica glazbene emisije "Svjetla pozornice". Od 1978. do 1980. organizirala je "Jadranske susrete" (jugoslavensku verziju *Igara bez granica*).

### Od 1984. do sada

1984. i 1988. Helga Vlahović organizira programe "Beč pozdravlja Zagreb, Zagreb pozdravlja Beč" i "Dubrovnik-Stuttgart". Radilo se o glazbenim i putopisnim emisijama koje su koordinirali JRT, ORF i ARD, a koje su bile usmjerene ka hrvatskim gastarbajterima koji su željeli zadržati osjećaj domovine, no nisu si mogli priuštiti putovanje u Hrvatsku. Zbog svojeg istančanog osjećaja za glazbu i dobrog poznavanja engleskog jezika, zajedno s Oliverom Mlakarom Vlahović je odabrana za vođenje Eurovizije 1990. u Zagrebu poslije pobjede Jugoslavije 1989.

S padom Jugoslavije 1991. i početkom Domovinskog rata Helga Vlahović radi televizijske emisije vezane uz tijek Domovinskog rata na novoformiranoj Hrvatskoj radioteleviziji. Do 1995. ostaje na mjestu glavnog TV voditelja ratnog informativnog programa do kraja rata 1995. 1996. godine započela je vlastitu TV emisiju o medicini "Govorimo o zdravlju". Poslije 42 godine rada za HRT i JRT umirovljena je 2006.

Obitelj
-------

Helga Vlahović ima dvije kćeri, Renee Pea (rođena 1975.) iz desetogodišnjeg braka s Francom Peom, te Karlu Brnobić (rođena 1982.) iz braka s neurokirurgom Miljenkom Brnobićem (umro 1997.). Smatra da ju je upravo Brnobić inspirirao da započne emisiju "Govorimo o zdravlju".

Izvori
------

1. ↑  Džodan, Neven (06. 03. 2008.). „"Eurovision" hosts- Jovana Janković and Željko Joksimović" (na engleskom). *Blic*. Pristupljeno 19. 09. 2008.
2. 1 2 3 4 5 6 7 8 9 10 11 12  Sinovčić, Dean (08. 05. 2006.). „Helga Vlahović - Voditeljska ikona najslavnijeg razdoblja televizije". *Nacional*. Arhivirano iz originala na datum 2012-06-30. Pristupljeno 19. 09. 2008.
3. ↑  „Eurovision Song Contest 1990" (na engleskom). *Eurovision.tv*. Pristupljeno 19. 09. 2008.
4. ↑  Steyn, Mark (24. 05. 2005.). „Eurovision harmony dies a death" (na engleskom). *The Daily Telegraph*. Pristupljeno 19. 09. 2008. [*mrtav link*]
5. ↑  Poole, Oliver (05. 06. 2001.). „Estonia 'too poor' to host Eurovision" (na engleskom). *The Daily Telegraph*. Pristupljeno 26. 09. 2008.